Teledu clyfar

Mae'r teledu clyfar (Saesneg: smart tv neu connected tv) yn caniatáu i ddau fath gwahanol o dechnoleg uno gyda'i gilydd mewn un set neu focs, fel mae'r ffôn clyfar yn ei wneud. Mae'n caniatáu i'r defnyddiwr weld (a chlywed) ffilmiau, rhaglenni, drwy'r We ond hefyd mae'n cynnig y sianeli teledu arferol megis Sky, BBC (drwy iPlayer) a Freeview. Gall y defnyddiwr hefyd drin a thafod ffeiliau personol megis lluniau a fideo mae wedi'u creu eu hun drwy gysylltu'r teledu clyfar â'i gyfrifiadur neu gyda dyfais storio gwybodaeth megis y co-bach. Yr "arwyneb" a ddefnyddir i uno'r ddau dechnoleg ac i wneud y fforio'n hawdd yw'r hyn a elwir yn EPG.

Erbyn 2012 roedd y dechnoleg hwn ar gael nid yn unig ar gyfer teledai Haen 1 (sef y teledai drud gan gwmnïau mawrion fel LG Electronics a ddyfeisiodd y teledu clyfar cyntaf yn 2007 a Samsung (Samsung Smart TV) ond hefyd ar deledai Haen 2 gan gwmnïau megis InView Technology. Fis Mawrth 2012, dechreuodd Argos werthu teledai a bocsys rhad gan InView am y tro cyntaf.[ Gwefan  InView; adalwyd 07 Mawrth 2012]

 Gweler hefyd 
Ffonau clyfar

Cyfeiriadau

Categori:Telegyfathrebu
Categori:Teledu